Pikkupoikana rakastin vanhempiani, -
äitiäni, veljeäni, isääni.
Kaikki muuttui. Isä oli saatanan pappi ja äiti oli noita.
Kaikki oli minua vastaan. Olin synnynnäinen epäonnistuja.
Äiti sanoi päin kasvojani: "Sinusta ei ole mihinkään.
Kiroan päivän, jona synnytin sinut.
Et ole poikani. Häivy elämästäni."
Äiti löi minua niin monta kertaa, -
että lakkasin tuntemasta kipua.
Tuska sisälläni oli kuitenkin valtava.
Hylätyksi tulemisen tunne onkin ollut suurin ongelmani.
En kestänyt sitä hylätyksi tulemisen tunnetta, -
joka syntyi siitä, kun äiti kirosi minut.
Monet ihmiset kokevat hylätyksi tulemisen tunnetta kulttuurissamme.
Se aiheuttaa meissä ujoutta -
ja myös ongelmia perheessä ja ihmissuhteissa.
Miten hylätyksi tulemisesta voi eheytyä?
Haluan sanoa eheytymisestä muutamia asioita.
Koin valtavaa tuskaa.
Tuska on todellista. Sitä ei voi kieltää.
Sitä vahvistivat hylätyksi tulemisen tunne ja masennus.
Yksi ase, joka miltei tappoi minut, -
ja se tappaa monia nuoria, on yksinäisyys.
Yksinäisyys hiipi luokseni yön pimeinä tunteina, -
kun olin päissäni ja kamoissa -
ja kun elin jengissä ja koetin pärjätä.
Yksinäisyys tuntui raskaalta taakalta.
Monesti minulla oli -
hyvin vahvoja ja todellisia itsemurha-ajatuksia.
Muutaman kerran olin näin lähellä tappaa itseni, -
koska elämäni oli niin sekaisin ja olin tehnyt paljon väärää.
Paras ystäväni kuoli käsivarsilleni.
Olin 18. Ystäväni oli 17.
Kaikki tuntui menneen pieleen lapsuudestani saakka.
Jengini, Mau Mau, kosti tappamalla kaksi kaveria.
Jengit olivat kuin perheitä.
Silloin olin pohjalla.
Sitten jäin kiinni.
Poliisi passitti minut vankilaan.
En sellaisesta rikoksesta. Mutta olin tehnyt jotain.
Olin vapautumassa.
Brooklynin tuomioistuin määräsi -
psykologi, tri Goodmanin tutkimaan tapaustani.
Olin vankilassa.
Tohtori Goodman kertoi tuomioistuimessa, -
että hän voi auttaa minua, jos pääsen 6 kuukauden ehdonalaiselle.
Tuon ajanjakson aikana kävin psykologin vastaanotolla ja testeissä.
Lopulta psykologi totesi, -
että tieni kulkee sähkötuolin kautta Helvettiin.
Sitten tapasin David Wilkersonin.
New York on Yhdysvaltojen suurimpia kaupunkeja.
New Yorkissa tapahtuu koko ajan jotakin.
Kävelin tyttöystäväni kanssa kolmen korttelin päässä.
Näin liikettä ja paljon ihmisiä.
En koskaan välittänyt sellaisesta.
New York on vilkas ja meluisa kaupunki.
Iltaisin nukahtaa junien, bussien ja ihmisten ääniin.
Kuuluu huutoja ja musiikkia.
Miehen ympärillä oli liikettä.
Ehdotin tyttöystävälleni, että mennään katsomaan.
Tyttöystävä yritti vastustella.
Hän sanoi: "Joku on vain päässyt hengestään."
Se on ainoa asia, joka New Yorkissa liikuttaa ihmisiä. Rikoksia oli paljon.
Sanoin: "Haluan mennä katsomaan."
Silloin tapasin David Wilkersonin.
Wilkerson puhui kovalla äänellä.
Hän sanoi jotain yksinkertaista: -
"Jumalalla on voima muuttaa elämäsi tässä hetkessä."
Sen kuullessani aloin kirota Davidia.
Uhkasin tappaa Davidin, jos hän vielä avaa suunsa.
Muista, että johdin yhtä New Yorkin pelätyimmistä jengeistä.
Wilkerson vaikeni.
Tein tilaa väkijoukossa. Siellä oli noin 300 ihmistä.
Sitten näin David Wilkersonin.
Oli uskomatonta, että Jumala lähetti jonkun hänenlaisensa.
David oli laiha kuin tikku.
Hänellä oli suuret lasit. Hän näytti oudolta, -
ulkoavaruudesta tulleelta.
David seisoi siellä.
Tässä vastaus kysymykseesi.
Näytti siltä kuin demonien ulottuvuus olisi vallannut paikan. Väärin.
Kirkko ei ole rakennus.
Se ei ole neljä seinää.
Me olemme Jumalan seurakunta.
Olemme kävelevä seurakunta.
Sinussa on Pyhän Hengen voima. Hän antaa voiman olla todistaja.
Wilkerson oli selkä seinää vasten. Hakkasin ja kirosin häntä.
Silloin tapahtui jotakin odottamatonta.
Wilkerson muuttui silmieni edessä.
Pyhän Hengen rohkeus on avain.
Pyhän Hengen rohkeus tuli Davidin ylle.
Hänen koko olemuksensa muuttui.
Wilkersonin olemukseen tuli voimaa.
Hän osui suoraan elämäni ongelmakohtaan.
Hän sanoi: "Nicky, Jeesus rakastaa sinua.
Voit tappaa minut ja hakata ruumiini tuhansiksi palasiksi.
Silti jokainen palanen huutaa, että Jeesus rakastaa sinua."
Se on Pyhän Hengen rohkeutta.
David sanoi: "Rakkautta ei voi tappaa, sillä Jumala on rakkaus.
Jumala löytää sinut, minne menetkin."
Jollain tavalla Pyhällä Hengellä on tärkeä tehtävä -
jokaisessa, joka on altis ja Hänen käytettävissään, -
jotta Pyhä Henki voi toimia. Sellainen Wilkerson oli.
Hän oli täysin Pyhän Hengen varassa.
Sinä ja David Wilkerson olette yhä hyviä ystäviä.
Teettekö yhteistyötä?
Emme ole tehneet mittavaa yhteistyötä.
Matkustan enemmän kuin David.
Teen paljon työtä vielä pelastumattomien parissa, -
niiden parissa, jotka eivät vielä tunne Jeesusta.
Elämästäni on tekeillä elokuva.
Se on sekulaarinen, mutta siinä esitetään Kristuksen sanoma.
Olin juuri Hollywoodissa tarkistamassa käsikirjoitusta.
Se on erilainen tapa kertoa ilosanomaa.
Elokuvassa kerrotaan, että Jeesus Kristus muutti elämäni.
Elokuvaan on otettu mukaan monia asioita, -
joita ei ole Risti ja linkkuveitsi- ja Juokse, poika, juokse -kirjoissa.
On olemassa monia evankeliointitapoja.
Elokuva tulee olemaan kerronnaltaan hyvin voimakas.
Elokuvan tuottajana toimii eräs Hollywoodin huippuyhtiöistä.
Kun tulin uskoon, minun oli vaikea ilmaista itseäni.
Sitten sain voiman, enkä enää pelännyt mitään.
En tuntenut alussa Raamattua.
Uskon, että kristityn on astuttava ulos.
Meidän ei saa asettua muiden ihmisten vaikutuksen alaisiksi.
Meidän on vaikutettava muihin.
Meidän ei sovi antaa ihmisten muuttaa arvojamme.
Meidän tulee muuttaa ihmisten elämä niin, että arvot muuttuvat.
Meidän täytyy turvautua evankeliumin yksinkertaisuuteen.
En häpeä Kristuksen evankeliumia.
Sitä ei voi koskaan tietää, -
miten Pyhä Henki toimii uskovan arkuudesta huolimatta, -
kun tämä auttaa kärsivää lähimmäistään.
Monet haluavat tavata profeettoja ja muita sellaisia.
Kuitenkin sitä voi olla vastaus jollekulle.
Jos tulee esiin ja kertoo Jeesuksesta, -
sitä alkaa vapautua arkuudesta. Jumala johdattaa eteenpäin.
Mitä sanoisit henkilölle, joka sanoo: -
"Järjestäisin evankeliointikampanjan, jos minulla olisi rahaa."
Ei tarvita isoja tilaisuuksia ja luentosaleja.
Aloita kuten minä ja Wilkerson. Mene kadulle julistamaan.
Kun tulokset alkavat näkyä, muutkin alkavat tukea toimintaa.
Sitä edetään askel kerrallaan.
Sanot, ettei sinulla ole rahaa. On kuin sanoisin: "Ryöstä pankki."
Se on kuitenkin vastoin vakaumustasi.
Aloita pienestä. Pyhä Henki avaa aina ovet.
Pyhä Henki voitelee ihmisen.
Ihmisen tehtävä on vain uskoa, että se on mahdollista.
Meidän täytyy uskoa, että emme ole erilaisia kuin apostolit.
Voimme vaeltaa apostolien teoissa, ja ihmeet ja merkit seuraavat.
Sitä tapahtuu minun ja monien muiden elämässä.
Ei tarvita mitään mahtavaa, kunhan on valmis.
Riittää, kun antaa itsensä Jumalan käyttöön ja rukoilee: -
"Tee elämässäni, mitä tahdot. Ota pois arkuus. Anna Sanan voima.
Anna erottelukykyä. Johdata minua."
Joka aamu, kun herään, haluan tavoittaa ihmisiä Kristukselle.
Ennen sitä tarvitaan rakkaussuhde Jumalaan.
Silloin rakkaus valtaa alaa.
Sitä rakkautta on jaettava.
Kun tulin uskoon, minulle tapahtui niin.
Aloin kokea rakkautta ihmisiä kohtaan.
Menin kouluun. Sitten aloin julistaa yksin kaduilla -
Los Angelesin jengeille. Todistin siitä, miten Jeesus muutti minut.
Olin kuin apostoli Paavali. Ihmiset kuuntelivat.
Ihmiset kirjaimellisesti heittivät huumeet maahan ja tallasivat niitä.
Näin sen itse.
Narkkarit ja jengiläiset itkivät kadulla kuin vauvat.
Suomennos: Marianne Tenetz